*Tämä artikkeli käsittelee kaupunginosaa Espoossa. Nimen muita merkityksiä on lueteltu täsmennyssivulla.*

Bodomin kartano
**Bodom** on Espoon kaupunginosa ja rekisterikylä Pohjois-Espoon suuralueessa. Se sijaitsee Bodominjärven koillisrannalla. Alueella oli 304 asukasta vuodenvaihteessa 2019–2020. Bodom on edelleen harvaanasuttua maanviljelysaluetta. Sieltä on löytynyt kivikautinen asuinpaikka. Alueen rakennuskanta on lähes täysin erillisiä pientaloja.

Bodom on lähtöisin kylän nimestä, joka on kirjoitettu vuonna 1492 *Boda, Bodom* ja vuonna 1541 *Bodaby*. Bodomin kylässä oli vuonna 1540 neljä taloa, joista yksi oli nimeltään Bodom, muut nimeltään *Keppers, Jork* ja *Smeds*. Kylä on sijainnut Bodominjärven rannalla. Vanhoissa asiakirjoissa järven nimi on kirjoitettu *Boda träsk* (v. 1492) ja *Bod Träsk* (v. 1775). Asu Bodom on monikon datiivi ruotsin sanasta *boda*, muinaisruotsin *bodh* eli 'vaja', 'aitta', 'puoti' ja merkitsee *vid bodarna*, mikä todennäköisesti viittaa järven ranta-aittoihin ja ilmaisee samalla kylän sijainneen lähellä näitä aittojaan.

Kylännimiä virallisesti suomennettaessa kunnanvaltuuston ehdotus suomenkieliseksi nimeksi oli *Aittaranta*, Valtionarkiston *Puotinen*, kotiseutulautakunnan *Aittala* ja Kielitoimiston *Majala*. Espoon kadunnimitoimikunta yhtyi Valtionarkiston ehdotukseen, jonka Maanmittaushallitus sitten vahvisti vuonna 1965. Puotinen oli useiden vuosien ajan 1980-luvulla alkaen käytössä suomenkielisenä kaupunginosannimenä. Puotinen-nimen käytöstä rekisterikylän nimenä luovuttiin vuonna 2007, mutta nimeä käytetään edelleen alueen rinnakkaisnimenä esimerkiksi pysäkkinimissä.

Tällä alueella toimii vuonna 1971 perustettu Röylän ja Bodomin Seudun omakotiyhdistys ry.

Katso myös
----------

* Bodomin kartano
* Children of Bodom
* Bodominjärven murhat

Lähteet
-------

1. 1 2  Espoon viralliset kaupunginosat (PDF)  12.12.2012. Espoon Kaupunki.  Arkistoitu 28.7.2014. Viitattu 23.10.2014.
2. ↑  Espoon kaupunginosien pinta-alat *hri.fi*.  24.10.2014. HRI. Viitattu 24.10.2014.
3. 1 2  Espoon asukasluku vuodenvaihteessa 2019/2020 (PDF) (Sivu 3) Espoon Kaupunki. Viitattu 13.12.2020.
4. ↑  Bodomin (Puotinen) asuntokanta 1920–2013 *aluesarjat.fi*. Helsingin seudun aluesarjat.  Arkistoitu 10.3.2016. Viitattu 1.2.2015.
5. ↑
6. ↑  Espoon kylien nimet ja numerot Espoon kaupunki.  Arkistoitu 27.9.2007. Viitattu 26.7. 2007.

Aiheesta muualla
----------------

* Bodomin kartanon historia Master Golf. Viitattu 12.11.2009.
* Omakotiyhdistys

Espoon suuralueet ja kaupunginosat

|  |  |
| --- | --- |
| Pohjois-Espoo | Bodom · Kalajärvi · Lahnus · Lakisto · Luukki · Niipperi · Perusmäki · Röylä · Vanhakartano · Velskola |
| Suur-Espoonlahti | Espoonlahti · Kaitaa · Latokaski · Nöykkiö · Saunalahti · Soukka · Suvisaaristo |
| Suur-Kauklahti | Espoonkartano · Kauklahti · Kurttila · Vanttila |
| Suur-Leppävaara | Karakallio · Kilo · Laaksolahti · Leppävaara · Lintuvaara · Lippajärvi · Sepänkylä · Viherlaakso |
| Suur-Matinkylä | Henttaa · Matinkylä · Olari |
| Suur-Tapiola | Haukilahti · Laajalahti · Mankkaa · Niittykumpu · Otaniemi · Pohjois-Tapiola · Tapiola · Westend |
| Vanha-Espoo | Espoon keskus · Gumböle · Högnäs · Järvenperä · Karhusuo · Karvasmäki · Kaupunginkallio · Kolmperä · Kuurinniitty · Muurala · Nupuri · Kunnarla · Nuuksio · Siikajärvi · Vanha-Nuuksio · Ämmässuo |